CELEX: 32004R0957
Language: et
Date: 2004-05-10 00:00:00
Title: Komisjoni määrus (EÜ) nr 957/2004, 10. mail 2004, kõrgekvaliteedilise värske, jahutatud või külmutatud veiseliha impordisertifikaatide väljaandmise kohta

11.5.2004   
            
            
               ET
            
            
               Euroopa Liidu Teataja
            
            
               L 176/7
            
         
      KOMISJONI MÄÄRUS (EÜ) nr 957/2004,
   10. mail 2004,
   kõrgekvaliteedilise värske, jahutatud või külmutatud veiseliha impordisertifikaatide väljaandmise kohta
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta (1),
   võttes arvesse komisjoni 27. mai 1997. aasta määrust (EÜ) nr 936/97, millega avatakse värske, jahutatud ja külmutatud kõrgekvaliteedilise veiseliha ning külmutatud pühvliliha tariifikvoodid ja sätestatakse nende haldamine (2),
   ning arvestades järgmist:
   
               (1)
            
            
               Määruse (EÜ) nr 936/97 artiklitega 4 ja 5 nähakse ette impordisertifikaatide taotlemise ja väljaandmise tingimused liha puhul, millele on osutatud artikli 2 punktis f.
            
         
               (2)
            
            
               Määruse (EÜ) nr 936/97 artikli 2 punktis f määratakse ajavahemikul 1. juulist 2003 kuni 30. juunini 2004 kõrgekvaliteedilise värske, jahutatud või külmutatud Ameerika Ühendriikidest või Kanadast pärit veiseliha lubatavaks eritingimustel imporditavaks koguseks 11 500 tonni.
            
         
               (3)
            
            
               Tuleks meenutada, et käesoleva määrusega ettenähtud sertifikaate võib kogu nende kehtivusaja jooksul kasutada vaid siis, kui peetakse kinni kehtivatest veterinaarsätetest,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Iga impordisertifikaadi taotlus, mis on esitatud 1.–5. maini 2004 kõrgekvaliteedilise värske, jahutatud või külmutatud veiseliha kohta, millele on osutatud määruse (EÜ) nr 936/97 artikli 2 punktis f, rahuldatakse täies ulatuses.
   2.   Impordisertifikaadi taotlusi saab esitada vastavalt määruse (EÜ) nr 936/97 artiklile 5 2004. aasta juuni esimese viie päeva jooksul koguse 10 468,811 tonni ulatuses.
   Artikkel 2
   Käesolev määrus jõustub 11. mail 2004.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. mail 2004.
      
         
            Komisjoni nimel
         
         J. M. SILVA RODRÍGUEZ
         
         
            põllumajanduse peadirektor
         
      
   
   
      (1)  EÜT L 160, 26.6.1999, lk 21. Määrust on viimati muudetud määrusega (EÜ) nr 1782/2003 (EÜT L 270, 21.10.2003, lk 1).
   
      (2)  EÜT L 137, 28.5.1997, lk 10. Määrust on viimati muudetud määrusega (EÜ) nr 649/2003 (ELT L 95, 11.4.2003, lk 13).